El Mussol Lector: de febrer 2016\nGU, Raquel. Dracàleg. Un catàleg de dracs i dragones\nRecomanem un àlbum il·lustrat genial, divertit i bonic, un catàleg de dracs en forma de rodolins la mar de simpàtic, èxit assegurat amb els més petits!\nÉs fàcil associar l'humor a l'obra de Raquel Gu, és gairebé com si fos el seu lema, i demostra saber com fer-ho de la millor manera. Aquest catàleg ofereix un ventall de dracs amb els quals us puc assegurar que els nens riuran a ple, amb els rodolins que descriuen cadascun dels espècimens retratats.\nJa sigui perquè el drac va en bicicleta, és fredolic, porta bigotet o torra cansalada, no hi ha un sol drac d'aquest recull que resulti indiferent, ho he comprovat amb prop d'un centenar de nens d'entre 5 i 8 anys i a tots els ha encantat! Una proposta sensacional que dóna molt de joc, us animo a descobrir-lo i veure totes les possibilitats que ofereix: imaginar més dracs i les seves característiques, inventar nous rodolins, buscar altres històries de dracs, dibuixar, pintar, crear, jugar... n'hi ha tantes com la vostra imaginació us permeti! ;-)\nEtiquetes de comentaris: de 3 a 6 anys, Gu\nDA LUA, Nina. I et despertes mentre les papallones filen\nI et despertes és un àlbum que només veure’l crida l’atenció, la seva coberta és evocadora i bellíssima. T’atrapa en el mateix instant en que apareix davant la teva mirada, de la mateixa manera com t’atrapa la seva història. Les autores han enfilat pàgina a pàgina un relat que et transporta a un món curull de sensacions, convidant al lector a reflexionar sobre les petites coses. Un viatge iniciàtic, a través d’un imaginari literari i pictòric, trobem referències a clàssics com la Caputxeta o l’Alícia de Carroll, també topem amb una suggerent referència a La gran ona d’Hokusai.\nUna obra carregada de simbolisme que permet múltiples nivells de lectura, una més planera per lectors a partir de 9 anys i una altra de més madura i reflexiva que joves i adults poden gaudir. Joana Santamans segueix el fil de les paraules exquisidament trenades de Nina da Lua i ens regala una col·lecció de belles imatges que abracen el text i esdevenen l’acompanyament perfecte. Amb una prometedora obra artística que abasta des de la pintura mural, el graffiti i la il·lustració, fins a la pintura sobre tota mena de suport, especialment objectes trobats, us animo a visitar la seva pàgina i delectar-vos amb els seus treballs.\nVull destacar que aquest llibre porta el segell Llibrelocal.cat, una interessant iniciativa que pretén identificar els llibres que s’han fabricat íntegrament amb empreses del nostre país. Totes les etapes per produir un llibre local, des del manuscrit fins al llibre enquadernat, són dutes a terme per empreses ubicades al nostre país, sense seus deslocalitzades, creant així llocs de treball per a les persones que residim aquí.\nEtiquetes de comentaris: de 10 a 12 anys, Nina da Lua, Santamans\nLETRIA, José Jorge. Si jo fos un llibre\nEtiquetes de comentaris: de 3 a 6 anys, Letria\nSÁEZ CASTAN, Javier. Los tres erizos\nQuan un entra en aquest llibre, del que, sigui dit de pas, costa treball sortir-ne, té, durant tot el temps que dura la representació, la sensació d’estar assistint a un espectacle que s’ha construït per a ell, sol per a ell. Que tot el que succeeix , succeeix de manera inevitable, com si un ordre ineludiblement lògic hagués organitzat i estructurat la seqüència narrativa i la planificació de les imatges a través de les quals se’ns explica la peripècia d’aquests tres suggeriments personatges. Assistim perplexos a una escenificació teatralitzada, però sobre tot privada, íntima, contada en veu baixa –com es diuen les coses importants-, transcorregut u temps que no és el que es mostra –no oblidem que es tracta d’una pantomima- sinó el temps de la seva escenificació.\nJavier Sáez ens indica que el conte no és sol un conte, i proposa ja un primer distanciament: sota el títol “Los tres erizos” se’ns adverteix d’això; per si hi hagués algun dubte, com si haguéssim entrat en un teatre i ens haguessin lliurat un programa de mà, en la següent pàgina se’ns presenta als personatges i el teló anuncia ja el primer acte de la pantomima.\nL’escenari és un jardí que sembla haver estat pintat per Carmen Laforet, però amb la llum íntima dels patis d’Isabel Quintanilla. Els personatges comencen la seva representació, és tardor. En un moment de tensió, el text ens porta a una altra estació de l’any, la primavera: segon acte. L’acció es precipita fins el feliç desenllaç.\nAl dramaturg li ha semblat oportú introduir un element final que reforci la construcció teatral de la història: el colofó. Veritable plànol topogràfic dels fragments d’escenari que el il·lustrador ens ha anat oferint al llarg de la història. Es tanca el teló: a cadascú el seu. I a Javier, l’enhorabona.\nPublicat per Biblioteca Sant Bartomeu a 16:19 Cap comentari:\nEtiquetes de comentaris: de 7 a 9 anys, Sáez\nPORTIS, Antoinette. No es una caja\nFaktoría K de Libros, 2011.\nAquest àlbum fou qualificat l'any 2007 com Llibre d'Honor pel comité del Premi Theodor Seuss Geisel, que es concedeix a les millors obres infantils publicades als Estats Units, en homenatge a aquest conegut autor, que deia que els nens cerquen el mateix que els adults: "Riure, canviar, entretenir-se i gaudir". També fou nomenat Llibre Distingit per l'Associació Americana de Biblioteques i inclòs per la Biblioteca de Nova York a la llista "Un dels cent llibres per llegir i compartir".\nL'autora rememora una experiència de la seva infantesa. Aposta per seguir potenciant l'economia de recursos d'antuvi: sense gairebé res amb el que distreure's, els nens poden convertir el més senzill dels objectes en la més meravellosa de les joguines.\nEs trata d'un àbum curiós i interessant, tant pel seu contingut com per la presentació, ja que les cobertes imiten la textura, el color i l'aparença de les caixes de cartró, incloses les indicacions sobre la correcta posició del paquet. L'autora empra una línea argumental molt senzilla, de frases curtes i directes, de diàleg entre el protagonista i una veu omniscient que l'interroga sobre la seva utilitat.\nLes il·lustracions destaquen pels traços bàsics, expressius i pel joc de colors i perspectives. El més cridaner és la manera de representar a nivell artístic el joc que s'estableix entre el pla de la realitat i el de ficció: la imatge imaginària se superposa sobre l'original, oferint al lector una mirada diferent. Així, el que sembla ser una simple caixa es converteix al pas de cada pàgina, en un objecte diferent.\nUn llibre que invita a explorar nous mons, que afavoreix la imaginació, la interacció i l'intercanvi d'idees entre nens i adults.\nEtiquetes de comentaris: de 3 a 6 anys, Portis


Blog de la Biblioteca de la Llagosta: Activitats d'estiu 2014\nJa tenim preparades les activitats per aquest estiu 2014. Us les expliquem a continuació.\nActivitats pels adults\nPer començar d'una manera refrescant, el dijous 3 de juliol a les 20 h. farem un taller de còctels en col·laboració amb el Restaurant Vostra Vite de la Llagosta. Les places són limitades i cal fer inscripció prèvia a la biblioteca. El taller es farà al mateix restaurant (carrer Estació 7, la Llagosta).\nPer altra banda, tots els divendres del mes de juliol teniu una cita a la biblioteca amb el benestar i la salut. A les 9.30 h., el taller d'expressió corporal amb la Conchi Fernández, i a les 11 h., les xerrades Estiu i salut a càrrec de Lluís Julian i en col·laboració amb la Regidoria de Salut Pública. Cada setmana es tractarà un tema diferent. Concretament seran aquests:\n4 de juliol: El sol i la calor, una oportunitat de fer salut.\n11 de juliol: L'alimentació\n18 de juliol: L'exercici físic\n25 de juliol: Canviar a un estil de vida saludable.\nPels nens i nenes hem preparat Contes a l'estiu, una activitat que tindrà lloc tots els dimecres de juliol a les 18 h. i on els participants faran una lectura conjunta de contes infantils i juvenils a diversos parcs de la Llagosta. A més, si porteu el berenar, nosaltres us convidarem a la beguda.\nL'activitat està pensada per a infants de 7 a 13 anys i les inscripcions es poden fer a la biblioteca i l'OAC de la Llagosta. Us detallem els dies i llocs concrets on es portarà a terme l'activitat:\n2 de juliol: plaça de la Masia\n9 de juliol: Rambla cantonada amb el carrer Escoles\n16 de juliol: plaça de la Sardana\n23 de juliol: plaça de les Corts Catalanes\n30 de juliol: Parc Popular\nPodeu demanar més informació sobre les activitats d'estiu a la biblioteca.\nPublicat per Biblioteca de La Llagosta a 19:22\nLa biblioteca a la 3a Setmana del Teatre de la Lla...


Política de privacitat - Kayak congost de Mont Rebei per Intrepid Kayaks\nFinalitat: Informar-lo sobre els productes i serveis publicats en la nostra web\nDrets: Té dret a accedir, rectificar i suprimir les dades, així com altres drets, com s’explica en la informació addicional.\nUbicació: Pot consultar la informació addicional i detallada sobre Protecció de Dades en l’apartat AVÍS LEGAL, situat en aquesta mateixa web\nTitular: AITOR JURADO SERRABOU\nDomicili social: calle Casa Nadal, s/n – 22584 – Puente de Montaña – HUESCA, Puente de Montaña\nAITOR JURADO SERRABOU és el responsable del tractament de les dades personals i els informa que aquestes dades seran tractades de conformitat amb el que es disposa en el Reglament (UE) 2016/679 de 27 d’abril de 2016 (*GDPR), per la qual cosa se li facilita la següent informació del tractament:\n– La prestació dels nostres serveis relacionats amb Altres activitats\n– Donar resposta a les sol·licituds d’informació que ens faci arribar a través dels formularis de contacte\nLes dades personals que l’Usuari de la nostra web ens facilita mitjançant els formularis i funcionalitats habilitades en aquesta, seran tractats amb caràcter general amb la finalitat de facilitar la informació sol·licitada pels Usuaris, atendre les seves consultes o sol·licituds, així com amb qualsevol altra finalitat a la qual es refereixin els formularis i funcionalitats ofertes a cada moment a través de la web.\nAITOR JURADO SERRABOU, tractarà les dades personals facilitades pel propi interessat per a donar resposta a la seva sol·licitud d’informació, o per a la prestació del servei sol·licitat, mitjançant el consentiment de l’interessat. L’usuari té dret a retirar el consentiment prestat en qualsevol moment.\nEs conservaran mentre existeixi un interès mutu per a mantenir la fi del tractament i quan ja no sigui necessari per a tal fi, se suprimiran amb mesures de seguretat adequades per a garantir la *seudonimización de les dades o la destrucció total d’aquests.\nAITOR JURADO SERRABOU no cedirà dades personals a tercers, excepte quan existeixi una obligació legal sobre aquest tema. En aquests casos, ens assegurem que els destinataris respecten la confidencialitat i compten amb les mesures adequades per a protegir les dades personals.\nEls proveïdors de serveis externs amb els quals AITOR JURADO SERRABOU treballa, poden tenir accés a dades per a proporcionar els serveis corresponents, no obstant això, no usen aquesta informació per a finalitats pròpies o per a cessió a tercers.\nDades de contacte del Responsable del Tractament, per a exercir els seus drets:\nDomicili social: calle Casa Nadal, s/n – 22584 – Puente de Montaña – HUESCA


Fira de Novembre · Vilanova i la Geltrú | TSR TERRITORI SOCIALMENT RESPONSABLE SCCL\n93 050 23 90\nEns agradarà molt parlar amb tu i explicar-te millor com et podem ajudar, a tu, a la teva comunitat de veïnatge o a la teva empresa.\nTruca´ns o envia un e-mail i ens posarem en contacte amb tu.\nTf. 930 502 390\ncita prèvia: Tf. 930 502 390info@edificispositius.cat\nContacta per correu\tContacta per Telèfon\nSom una cooperativa sense ànim de lucre que té per finalitat fomentar el desenvolupament sostenible. Amb la iniciativa Edificis Positius volem viure positivament l´experiència de ser veïns i veïnes. Us ajudem a millorar la convivència, estalviar, millorar el medi ambient… Us oferim serveis com: cobertes verdes, reforma d’espais comuns, edificis cardioprotegits, productes de protecció per la Covid-19, plaques solars, tallers per la convivència, mediació de conflictes…, i tot allò que ajudi a fer dels edificis espais més positius, saludables i sostenibles.\nCOBERTES VERDES: recupereu un terrat comunitari que no s´utilitza i convertiu-lo en un espai enjardinat, d´oci, d´esbarjo, de salut, millorant la impermeabilitat de la teulada i l´aïllament tèrmic i acústic, ajudant a reduir el CO2 i revaloritzant el preu del vostre habitatge. Més informació aquí.\nEDIFICIS CARDIOPROTEGITS: Protegiu el vostre domicili o empresa amb un desfibril·lador per actuar ràpidament davant d´una aturada cardiorespiratòria. Per pocs diners al mes podeu tenir un desfibril·lador al vostre edifici que pot salvar la vida d´una persona. Actuar a temps en una aturada cardiorespiratòria és sinònim de salvar una vida. Més informació aquí.\nPROTECCIÓ COVID-19: Podeu protegir el vostre edifici o empresa amb els nostres productes pensats per espais comunitaris: catifes desinfectants, dosificadors de paret, gel hidroalcohòlic amb certificat sanitari, desinfectants per a superfícies, senyalística…, tot per no deixar entrar el virus al vostre edifici. Més informació aquí.\nTALLERS DE VEÏNATGE POSITIU: Us oferim uns tallers per millorar la convivència entre veïns i veïnes i, entre totes, anar transformant l´edifici en un Edifici Positiu, que sigui més sostenible, saludable, resilient i integrador. També a les empreses, per desenvolupar la vostra RSE i activar l´equip humà amb un projecte de voluntariat corporatiu. Més informació aquí.\nPARTICIPACIÓ I MEDIACIÓ EN CONFLICTES: per ajudar-vos a resoldre professionalment i de manera positiva les diferències que es donen en la convivència veïnal. Més informació aquí.\nDimecres 11de novembre de 18.30 h a 19,30 h Des d´Edificis Positius i en col·laboració amb l´Estudi d´Arquitectura ARQUITOPIA promovem la implantació de les Cobertes Verdes als edificis d´habitatges i oficines per recuperar els espais comunitaris que estan desocupats o infrautilitzats. Donem una segona vida als espais per omplir-los de natura, biodiversitat i salut. La solució es troba en aquell terrat comunitari oblidat, que es pot convertir en un meravellós jardí comunitari on prendre el sol, incorporar terrasses, horts urbans i pèrgoles que ens facin ombra, ajudant així a aïllar tèrmicament l´edifici, millorar la qualitat de l´aire de la nostra ciutat i gaudir d´un espai de natura a casa nostra, ajudant a generar més biodiversitat. Inscripcions prèvies aquí.\nDissabte 14 de novembre de 18.30 h a 19,30 h Des d´Edificis Positius i en col·laboració amb l´Estudi d´Arquitectura ARQUITOPIA promovem la implantació de les Cobertes Verdes als edificis d’habitatges i oficines per recuperar els espais comunitaris que estan desocupats o infrautilitzats. Donem una segona vida als espais per omplir-los de natura, biodiversitat i salut. La solució es troba en aquell terrat comunitari oblidat, que es pot convertir en un meravellós jardí comunitari on prendre el sol, incorporar terrasses, horts urbans i pèrgoles que ens facin ombra, ajudant així a aïllar tèrmicament l´edifici, millorar la qualitat de l´aire de la nostra ciutat i gaudir d´un espai de natura a casa nostra, ajudant a generar més biodiversitat. Inscripcions prèvies aquí.\nUn taller per a escolars de primària i secundària per descobrir els Objectius de Desenvolupament Sostenible de Nacions Unides i activar-los en el seu compromís. Inscripcions prèvies aquí.\n10 de novembre de 18.30 h a 19.30 h Per conèixer els Objectius de Desenvolupament Sostenible i alhora com podem viure positivament l´experiència de ser veïns i veïnes. Descobrirem les possibilitats de transformació que té el nostre edifici des dels canvis més petits fins als més grans, i com podem millorar la convivència amb les persones del nostre entorn, alhora que ajudem a assolir els ODS. Inscripcions prèvies aquí.


El futur de la renaturalització de l’Anella Verda passa pel ple de Tarragona\nL'Ajuntament de Tarragona portarà al plenari el modificatiu de crèdit per tirar endevant el Greenbelt'26 | Tarragonadigital\nL'Ajuntament de Tarragona portarà al plenari el modificatiu de crèdit de 600.000 euros per tirar endavant el Greenbelt'26\nper Albert Fuertes 09/03/2022 16:29h\nL'Ajuntament de Tarragona treballa per obtenir fons europeus de recuperació, els Next Generetion. El consistori ha tramitat set projectes i confia arribar a una vintena amb convocatòries que s'obrin en el futur.\nEntre aquests, hi ha el projecte Tarragona GreenBelt'26, que ocupa el gruix principal de les propostes. Una iniciativa per renaturalitzar espais urbans i periurbans de l'Anella Verda.\nPer fer-ho possible, al Consell Plenari extraordinari de divendres es debatrà un nou modificatiu de crèdit que inclou la consignació de 599.899,17 euros en aquest projecte. Això forma part de la despesa que haurà de ser assumida pel consistori tarragoní en cas de ser beneficiari de l'ajut sol·licitat de 3.604.816,11 euros.\nEs tracta de l’impost sobre el valor afegit atribuïble a l’import del capítol d’inversió (21%) sobre 2.856.662,71 euros, ja que segons les bases de la convocatòria, l'IVA no és una despesa subvencionable i ha de ser aportada per part del beneficiari.\nLa consellera Eva Miguel ha explicat que «es tracta d’un tràmit necessari per continuar optant a aquestes ajudes, que permetrien que Tarragona fes salt endavant en la renaturalització de l’entorn i la ciutat».\nEl projecte té un pressupost total de 4.256.978,28 euros i inclou accions de planificació, intervencions específiques i iniciatives de governança, participació, comunicació i seguiment. La proposta inclou iniciatives en diferents entorns com el fluvial, marítim o terrestre.\nEl projecte GreenBelt'26\nEl projecte preveu la creació del Pla de gestió de l’Anella Verda de Tarragona com la naturalització de la llacuna del Parc de l’Anella Mediterrània, el foment de la biodiversitat al Parc de Sant Pere i Sant Pau i la restauració d’espais forestals erosionats en l’entorn del Pont del Diable.\nUn altre àmbit en el qual es vol intervenir de manera destacada son les platges de la ciutat, així com la desembocadura del riu Gaià, el riu Francolí i la renaturalització del tram urbà del Riu Clar.\nTambé inclou actuacions en diferents ecosistemes, així com la creació d’un pla de governança i participació que s’instituirà en el Consell Municipal del Medi Ambient de Tarragona.\nFinalment, es contempla la creació d’un pla de comunicació i sensibilització que per una banda inclourà un programa d’educació ambiental per a escoles i famílies i per l’altra s’implementarà en un Pla de comunicació del projecte a través de les xarxes socials de l’Ajuntament.\n'Un passeig modernista per gaudir', la nova proposta cultural a Tarragona


El jurat del Concurs Lactium 2021 es reuneix a Vic i Manlleu | Vicfires\nMERCAT DE MÚSICA VIVA DE VIC 2021\nFIRA DE LA MUNTANYA 2021\nMERCAT MEDIEVAL VIC 2021\nFECS (Fira de l'Energia i la Construcció Sostenible) 2022\nEl jurat del Concurs Lactium 2021 es reuneix a Vic i Manlleu\nA mitjans d’abril van començar les deliberacions per escollir els millors formatges artesans de Catalunya. Enguany, a causa de la pandèmia, el jurat es reuneix en diversos punts del territori les setmanes prèvies al certamen\nEl jurat del Concurs Lactium: Formatges Artesans de Catalunya 2021 ja està treballant per seleccionar els millors formatges artesans catalans. Enguany, la mostra de formatges de referència del país se celebrarà el 22 i 23 de maig però, a causa de la pandèmia, les sessions de tast i deliberació del jurat tenen lloc les setmanes prèvies al certamen i en diversos punts del territori català, entre els quals hi ha Vic i Manlleu. D’aquesta manera es garanteixen les mesures sanitàries, ja que es compta amb aforaments reduïts i la realització de tests d’antígens a tots els membres del jurat, i el concurs té presència arreu de Catalunya, implicant altres sectors i actors relacionats amb el formatge artesà i català, com els distribuïdors i el petit comerç especialitzat.\nEl Temple Romà i la formatgeria La Caseïna de Vic, regentada pel brasiler Bruno Cabral, van acollir la primera sessió de tast del jurat. Va ser el 14 d’abril i s’hi va valorar la categoria de toma de vaca/búfala. Aquesta setmana, el dijous 29 d’abril, ha sigut el torn de Manlleu. El jurat del Concurs Lactium 2021 es va reunir a l’empresa distribuidora d’alimentació La Selecta. Allà s’hi van valorar dues categories, formatges blaus i pastes àcides de vaca, i es va escollir el millor formatge de cadascuna d’elles.\nAquestes són dues de les nou sessions de deliberació que s’estan fent prèviament a la 13a edició del Lactium. Hi participen més de 50 especialistes com a membres del jurat, entre distribuïdors, restauradors, formatgers i formatgeres i premsa gastronòmica i estan guiades per un cap de taula, que és un tècnic i professional del món formatger.\nD’entre els més de 150 formatges presentats a concurs, s’escolliran 13 guanyadors, un per a cada categoria, i d’entre els guanyadors, en sortirà el Premi Millor Formatge Català Lactium 2021. Enguany, com a novetat, també es convoca el Premi Formatgeria Sostenible, que vol incentivar i reconèixer iniciatives i bones pràctiques entre les formatgeries artesanes catalanes.\nEls noms dels guardonats es faran públics durant la celebració de la 13a edició del Lactium, que tindrà lloc el 22 i 23 de maig al Parc Jaume Balmes de Vic. La mostra de formatges de referència a Catalunya, que l’any passat no es va poder celebrar a causa de la situació sanitària, comptarà amb més de 40 formatgeries artesanes i 10 productors agroalimentaris catalans de qualitat i prendrà les mesures per ser un esdeveniment segur i per incloure continguts digitals. La sostenibilitat, la producció alimentària artesana i de proximitat, i la cultura del formatge estaran ben presents en aquest certamen organitzat per l’Ajuntament de Vic i ACREFA, l’Associació Catalana de Ramaders i Elaboradors de Formatge Artesà\nFires i Mercats (23)\nLactium, la mostra de formatges catalans (7)


El fiscal investiga les irregularitats a BCN Regional | Catalunya | EL PAÍS Catalunya\nEl fiscal investiga les irregularitats a BCN Regional\nQuatre contractes sota sospita van ser adjudicats a una empresa vinculada a Pere Pujol Ferrusola\nBarcelona 7 NOV 2015 - 00:02\tCET\nLa Fiscalia ha obert una investigació sobre les presumptes irregularitats en els contractes adjudicats per Barcelona Regional durant el mandat de Xavier Trias. L'alcaldessa Ada Colau va denunciar “greus” anomalies en la gestió de l'empresa pública els últims cinc anys. Quatre dels contractes sota sospita van ser adjudicats a l'empresa Entorn, Enginyeria i Serveis, vinculada a Pere Pujol Ferrusola, un dels fills de l'expresident de la Generalitat.\nL’Ajuntament investigarà el cost de l’exposició de Barcelona Regional\nColau diu que Barcelona Regional va fer contractes fantasma a alcaldes\nEl fiscal Anticorrupció Emilio Sánchez Ulled ha obert diligències d'investigació per aclarir si hi ha indicis de delicte en l'informe que li ha remès l'Ajuntament de Barcelona. Segons la denúncia del consistori, Barcelona Regional (BR) va signar contractes amb empreses sense complir els plecs de condicions ni aportar factures en l'època en la qual va estar dirigida per qui va ser tinent d'alcalde, Antoni Vives. Les irregularitats abasten tres àmbits: la contractació de personal, la d'empreses i serveis i la seva activitat internacional. BR adjudica cada any contractes per valor d'uns dos milions d'euros.\nLes adjudicacions a l'empresa de Pere Pujol Ferrusola estan relacionades amb estudis sobre el port de Barcelona, daten del 2012 i ascendeixen a 140.870 euros. A un primer contracte s'hi van sumar quatre d'addicionals, la qual cosa va permetre a l'agència adjudicar-los mitjançant el procediment negociat. Aquest sistema és més restrictiu i limita el nombre de competidors.\nGairebé de forma simultània, el mateix fiscal ha arxivat les diligències que va obrir el juny passat, també sobre Barcelona Regional. Un anònim va denunciar que el llavors director general de l'agència, Willy Müller, va adjudicar dos contractes per un import de 22.500 euros a Antonio Herrero, que havia estat soci seu. El fiscal considera que no hi ha indicis de delicte.


Cada gota compta, aigua per a Àfrica | Asociación Bodhicitta\nUn fantàstic invent que genera 100 litres d’aigua potable al dia. Adéu a la falta d’aigua!\nSent fidels a l’esperit de la nostra web que és la de contribuir a difondre i fer-nos ressò de projectes que tenen un caràcter social i humanitari, us proposem que conegueu aquest fantàstic invent que genera 100 litres d’aigua potable al dia.\nTambé us facilitem l’enllaç de la seva organització perquè pugueu veure, íntegrament i al detall, de què es tracta. Coneixereu també quina és la seva proposta perquè es pugui dur a terme i es facin realitat els seus anhels de fer aigua potable disponible per a les comunitats rurals de l’Àfrica, les quals viuen la dramàtica situació de la manca d’aquest bé tan escàs.\nEls arquitectes italians Arturo Vittori i Andreas Vogler de l’estudi d’Arquitectura i Visió han desenvolupat una torre d’aigua feta amb materials naturals.\nEl projecte va ser presentat per primera vegada en la Biennal d’Arquitectura en 2012; en l’actualitat Warka aigua ha estat triat com a finalista pel Consell Internacional de Societats de Disseny Industrial per al Premi Impacte Mundial (CIADI) 2015-2016!\nDe 82 nominacions, Warka aigua és, en aquests moments, un dels tres seleccionats per al Premi i està dirigit a les poblacions rurals en desenvolupament, on la infraestructura que facilita l’accés a l’aigua és gairebé impossible. El projecte titulat “Warka water” ha estat dissenyat per a recollir la humitat de l’aire (rosada i boira) a través de la condensació; també per la recollida de la pluja, facilitant que l’aigua es dipositi en un recipient.\nConsisteix en una torre de 10 metres, podent generar uns 100 litres d’aigua potable/ dia. L’aigua de la pluja i la boira es capturaran i emmagatzemaran durant els esdeveniments atmosfèrics. L’aigua per condensació es produeix amb més freqüència a la nit quan la temperatura de l’aire descendeix per sota del punt de la rosada. La seva estructura es basa principalment en el bambú i el revestiment de plàstic reciclat.\nL’estructura consta de cinc mòduls que es poden instal·lar de baix a dalt per algunes persones, sense la necessitat de bastides i pesa només 60 kg.\nUn invent fantàstic i senzill que ja està sent utilitzat inicialment a Etiòpia, és d’esperar que s’estengui a la resta del món.\nEl nom del projecte ‘Warka’ prové de l’arbre de Warka, una figuera gegant salvatge nativa d’Etiòpia. Constitueix una part molt important de la cultura local i l’ecosistema, que proporciona la provisió de fruits i un lloc de reunió per a la comunitat.\nL’arbre és un símbol per a la població local: un poble sense un arbre Warka no és considerat honorable. Per tant, malgrat la desforestació generalitzada que s’ha convertit en un problema important a Etiòpia, els vilatans protegeixen i cuiden l’arbre de Warka, i l’arbre al seu torn serveix a la comunitat que se n’encarrega. De la mateixa manera, Warka Aigua vol convertir-se en una important pedra angular per a la comunitat local.\nAdoptant l’aigua Warka per a la petita comunitat rural pot donar lloc a nombroses iniciatives impactants:\nEducació: Les dones i els nens poden participar en activitats productives com ara la cura, l’educació i l’artesania que pot conduir a l’autosuficiència.\nEconomia: La fabricació de la torre Warka en l’àmbit local i l’obtenció de matèries indígenes poden crear ocupació i estimular l’economia local.\nSocietat: El tendal de la torre Warka crea un lloc de reunió per a la comunitat.\nAgricultura: L’aigua produïda per la torre de Warka es pot utilitzar per al reg i l’agricultura.\nAjuda per a difondre el seu projecte. Estan treballant de manera independent i sense assistència específica d’altres organitzacions. Només han comptat amb alguna mena de col·laboració externa en fases específiques de desenvolupament de projectes.\nEncara no tenen el suport suficient que els ajudi a completar l’estudi i portar-lo a producció. Ara com ara, el seu finançament es basa en dues campanyes ja realitzades de crowdfunding i actualment tenen en marxa la tercera. Amb l’ajuda, la generositat i la contribució (donar suport al seu projecte i difondre’l per a poder arribar a noves idees de col·laboració) pot fer que s’origini un canvi en els llogarets remots de tot el món. Els pot ajudar a portar les torres a les comunitats amb falta d’aigua i afavorir la seva autonomia i la capacitat de produir aigua neta: Warka aigua.\nJa només per la curiositat de cenèixer aquest invent es pot respondre a la seva petició. ¡T’animem a fer-ho!


Diari de Jo Mateixa: 100% Ateneu Santboià. Desprès d’un SPAM be la calma...o no\n100% Ateneu Santboià. Desprès d’un SPAM be la calma...o no\nEscrit per Jo Mateixa a les 11:11\nDesprès d’un dia mogut com el d’ahir en quant a tema correu electrònic i que espero haver solventat (si us plau, si algú continua rebent coses rares des del meu compte de correu que m’ho faci saber) la setmana es presenta....diguem-ne que estranya.\n1.- Tinc feina, i gens ni mica de ganes de fer-la.\n2.- La Palito m’ha donat dos premis, que he de donar a varies persones...m’he de mirar la normativa de l’entrega, a veure quant puc passar per casa teva guapa!!!!!!.\n3.- En Robertinhos ens cita a participar en un Joc de Relats , espero que tinguis clara la normativa per tal de plasmar-la a LES CONVOCATORIES BLOCAIRES.\n4.- He obert un altre Bloc on he posat en marxa un Joc de les Mirades ...no es ni obligatori passar per el Bloc, ni molt menys participar al Joc, nomes ho dic per que ningú em digui desprès allò típic de OSTRES, SI HO HAGUESSIS DIT....\n5.- M’ha vingut la regla...estic més tonta del normal.\n6.- Paro, que es entre setmana i no toca, apa, que vagi be!!!!\nEl Tribunal Suprem em te una mica fins allà per que encara no obre boca sobre el tema de l'Ateneu. Així doncs, seguiu adherint-vos a la Campanya 100% Ateneu Santboià , impulsat per la Lourdes Escardívol, si us plau, l’Ateneu us necessita!!!!!\n15 d’abril de 2008, a les 14:37\nm'agrada la foto i m'agrada el post. K m'agradeu collons!\n15 d’abril de 2008, a les 14:38\nQuina pena començar així una setmana, i després continuar-la així igual, amb feina i més feina, i a sobre amb la regla... res, sona tonto dir-ho però, quan arribis a casa (e quando arribe a casa... deia l'anunci del capuccino em sembla xDDD) doncs et tombes 5 minuts al sofà, que almenys aquells minuts siguin totals de tranquil·litat.\n15 d’abril de 2008, a les 14:43\n1. conec el teu nou bloc, m'agrada molt.\n2. Jo també..la regla.\n3. la foto..que ets tu??\n4. au venga no siguis així, que ens agrada molt llegir-te\nDéjà Vie: Tu sempre tan fantàstica, guapa!!!!! :-)\nDavid: Uiixxxx, si no tinc temps quant arribo a casa en Hatim ja te el sopar mig fet, sopem i ell marxa a treballar.\nUn cop ha marxat he de recollir la cuina i si no tinc res preparat per el dia següent he de fer alguna cosa per que s'ho acabi d'enllestir ell, i llavors o planxa, o prepara rentadores o recull la roba o fes alguna cosa que ell no hagi fet (que acostumen a ser bastantes per que està d'un vago ultimament que fliparies).\nEn definitiva, les 00:30 i encara estic amunt i avall i això que no tinc nens :-S!!!!!!!\nKapitana: Bonica meva!!!!\n1. Ho se, en tinc constància :-)\n2. Vaja, ho sento :-(\n3. Noooo, pero podria ser-ho per que aquets mati he fet exactament aixo, tot i que a qui he estrujat a sigut al meu home :-P\n4. Aixxxx, que em fas posar vermella, guapa!!!!!!!\nPessics a on reina??? :-P\n15 d’abril de 2008, a les 15:14\nuffff... jo tampoc tinc el dia... crec que m'he llevat en el peu esquerre, o algo...\ni demà em ve a mi la regla, deu ser la lluna o algo o què?? totes les dones ovulem alhora???\n15 d’abril de 2008, a les 17:22\npessics a les galtes (mejillas) es una dita mallorquina quan vols fer moltes besadetes algú que t'estimes li dius - vine que te fare besades amb pessics\n15 d’abril de 2008, a les 18:03\nPalito: Uixxx, hi han estudis que diuen que...quant les donen conviuen juntes durant una temporada acaben ovulant al mateix temps...no convivim però quasi, no creus??' :-)\nKapitana: O sigui...que tu m'estimes oi??, aixxxxxxxx, jejejejeje, guapissima, doncs petonets amb pessics per tu també dolça :-)\n15 d’abril de 2008, a les 19:37\nQuè passa ara obres un altre bloc...postejes entre setmana...i a més vas sobrada de sexe?\nSembla que la nova comença a rutllar eh! punyetera! jajaja vinga va un petó d'aquests de pa de pessic que diuen per aquí!\n15 d’abril de 2008, a les 21:00\nJa saps toca animarse petons d'anims.\nJa és dimarts nena, gairebé és divendres, jijijijijij\nVaig a "marujear" a l´altre blog...\n15 d’abril de 2008, a les 21:57\nClint: La resposta a tantes preguntes que fas es que us enyoro, es ben simple, no?? :-)\nAhhh i no, la nova no acaba de rutllar ni de conya, el que passa es que em porto els posts fets des de casa, jejejejeje.\nLLuna: Caram si que vas rapida tu, dimarts ja quasi divendres, jejejejeje, que be, que be :-P\n17 d’abril de 2008, a les 10:12\nVAig a fer una ullada a l'altre bloc!!\nEspero que avui dijous portis els ànims millor!!!\n17 d’abril de 2008, a les 22:45\nMama del Pol: Guapaaaaaaaaaaa!!!!!


Gaza a internet: dels "hackers" contra webs de Hamas a una mare palestina als EUA\nSegueix l'actualitat dels esdeveniments a Gaza mitjançant les actualitzacions dels blogs de particulars, Twitter, Facebook i altres mitjans de publicació d'internet que expliquen les històries en primera persona.\n15/01/2009 - 15.56 Actualitzat 16/01/2009 - 12.24\nSeguim un dia més descobrint pàgines personals d'internautes que actualitzen al minut la informació que els arriba de Gaza a través de Twitter, que expressen la seva opinió en blogs, que publiquen fotografies horribles del desastre de la guerra o que convoquen actes en suport de palestins o israelians.\nÉs curiós com es poden passar hores d'enllaç a enllaç fins a descobrir maneres diferents d'informar. Una bona manera de seguir el conflicte és a través de Dipity, una aplicació que agafa dades de blogs, Flickr, Facebook, Twitter i mitjans digitals. Si al cercador es posa la paraula "Gaza" de seguida es desplega un calendari horitzontal amb icones i adreces d'internet que van a parar al cor de la informació ciutadana.\nA través d'una recomanació del lector kiazib arribem al blog A mother from Gaza, de la periodista palestina Laila El-Haddad. Ella viu als EUA i des de Skype (una aplicació d'internet per parlar per telèfon de manera gratuïta) es comunica amb els seus pares per saber la magnitud de la tragèdia. La ràdio de Carolina del Nord li va fer una entrevista fa uns dies i se la pot escoltar en àudio explicant la seva perspectiva del conflicte. Si es vol seguir el seu blog es troben enllaços interessants i també l'entrada al seu canal Twitter que ha anomentat Gazamon.\nI per complicar més tota la història de la informació a internet, aquí va una de bona: les estratègies de "ciberguerra" que expliquen al blog de la revista "Wired". "Hackers" israelians estan controlant les webs pro Hamas mitjançant el software Patriot. Així saben els moviments dels ordinadors dels seus contrincants. Per contrarestar aquesta acció, un grup d'estudiants pro Palestina han creat "Help Israel Win", una pàgina des d'on descarregar un programa que, en cas de tenir el Patriot en el teu ordinador sense saber-ho, anul·la les seves accions d'espionatge. La pàgina la van estrenar a finals del 2008 i ja s'ha descarregat el programa més de 8.000 vegades. El web és també un bon lloc per seguir les notícies del conflicte publicades en altres xarxes socials.\nDels "hackers" contra webs de Hamas a una mare palestina als EUA


Creacció | Ramon Pastor: “La impressió 3D canviarà la manera com vivim el món industrial, amb productes més sentits, propers i humans”\nHome Notícies Ramon Pastor: “La impressió 3D canviarà la manera com vivim el món industrial, amb productes més sentits, propers i humans”\nEl vicepresident d’HP i director general del negoci d’impressió 3D de la companyia, Ramon Pastor, ha estat el ponent convidat a la dotzena Àgora d’opinió, que aquest dijous al matí ha reunit una vuitantena de persones vinculades a l’emprenedoria i l’empresa, la Universitat i l’administració a la sala Sert de l’edifici El Sucre de Vic. Amb la ponència “Impressió 3D: Una nova revolució industrial?”, Pastor ha desgranat les transformacions que aquesta tecnologia 4.0 provocarà en el panorama industrial actual, les oportunitats que generarà, els condicionants que l’afecten i les conseqüències que pot tenir en l’evolució d’algunes de les macrotendències més immediates.\nCanvi de paradigma industrial\nSegons el ponent, “la forma actual de produir fa de fre per a algunes tendències, com la personalització dels productes i els serveis, l’acceleració dels cicles de desenvolupament o la consciència per un medi ambient més sostenible”, i ha detallat que els costos de producció, d’emmagatzematge, les mermes o la despesa energètica són handicaps per a l’evolució del sistema productiu actual. “Tot això és susceptible de canviar amb la impressió 3D, que no té costos fixos, com ara la creació de motlles, i que pot personalitzar cada peça, si cal amb tirades curtes, sense despeses afegides produint-la en qüestió d’hores”, ha dit Pastor.\nPer Pastor, la transformació que aquest canvi produirà en el món industrial és radical fins al punt d’abocar-nos a una reindustrialització dels països industrialitzats: “Ja no produirem els àtoms a una part del planeta per distribuir-los a una altra, sinó que primer distribuirem bits d’informació i després els produirem en un espai de proximitat”, ha afirmat. Un altre dels avantatges de la generalització de la impressió 3D afectarà, segons Pastor, el sector del disseny: “Deixaran d’haver-hi geometries impossibles, i s’imposaran les estructures orgàniques més eficients i ajustades a la funcionalitat desitjada, que no es podran fabricar de cap altra manera que amb tecnologia 3D”.\nAmb tot, Pastor s’ha mostrat convençut que “la impressió 3D no es menjarà tota la indústria i, malgrat que els propers anys creixerà a un ritme d’entre el 30 i el 50% anual, mai no arribarà a substituir les grans tirades de producció”. El que sí que farà, ha dit, és “canviar la manera com vivim el món industrial: amb productes més sentits, més propers i més humans, fets de forma més sostenible, ecològica i escalable”.\nAcompanyament del sistema educatiu i de recerca\nRamon Pastor també ha posat èmfasi en com el sistema educatiu ha de canviar per acompanyar aquesta transformació industrial. En primer lloc, “la formació dels dissenyadors i dels enginyers del futur ha de ser radicalment diferent de com és ara”. Per altra banda, i donat que les professions clau del futur encara ens són desconegudes, “és clau dotar els joves d’una bona base humanista sumada a una enorme flexibilitat, perquè puguin desenvolupar les capacitats que encara no podem identificar”. Per últim, “la investigació universitària ha de ser cada vegada més aplicada a la indústria”: “Cal excel·lència acadèmica però també repercussió econòmica, trobar el pont entre coneixement i aplicabilitat per tancar el cercle”, ha dit.\nEn el torn de debat, el ponent també s’ha referit a la notícia, coneguda les darreres hores, de la voluntat de la Generalitat de Catalunya de crear a Barcelona un hub mundial a l’entorn de la indústria 3D. Pastor ha defensat aquesta aposta i ha dit que Catalunya està molt ben posicionada per convertir-se en un referent en aquest àmbit: “A Sant Cugat tenim el laboratori I+D més gran del món en 3D, disposem de centres de recerca i d’universitats molt potents, som un país de petites i mitjanes empreses amb empenta i tenim una important cultura del disseny”, ha enumerat.\nL’acte l’han presidit l’alcaldessa de Vic i presidenta de la Fundació Universitària Balmes, Anna Erra, i el president de Creacció i primer tinent d’alcalde de Vic, el Dr. Josep Arimany. Erra ha posat de manifest la importància de l’Àgora d’opinió, unes trobades que ha qualificat de “necessàries, perquè ens obren nous horitzons i perspectives gràcies a la diversitat d’opinions que s’hi poden sentir, i a les noves maneres d’entendre la realitat, l’empresa, l’emprenedoria i la situació política, econòmica i social de cada moment”. Josep Arimany ha presentat el ponent i ha recordat que les Àgora d’opinió “poden ser un bon instrument per conèixer-nos i per conèixer les idees i els fets que van marcant les directrius i l’evolució de la nostra societat”, així com per “sumar esforços”, fet que beneficia a totes les parts.


La publicació del patrimoni dels diputats i senadors espanyols col·lapsa les webs del congrés i el senat - VilaWeb\nDijous 08.09.2011 09:34\nLa publicació del patrimoni dels diputats i senadors espanyols col·lapsa les webs del congrés i el senat\nLes dades s'han publicat avui al matí a les pàgines de les dues institucions, d'acord amb la modificació de la llei electoral\nLa informació sobre el patrimoni que declaren els diputats i senadors espanyols es pot consultar des d'avui a les webs del congrés i del senat. Per primera vegada es fa públic també el patrimoni del president espanyol, José Luis Rodríguez Zapatero, i del cap de l'oposició, Mariano Rajoy. La pàgina del senat amb la relació de senadors i del seu patrimoni s'ha col·lapsat unes quantes vegades al matí. La del congrés, que ha publicat les dades una mica més tard, també ha tingut caigudes periòdiques.\nDos-cents cinquanta-set diputats i senadors dels dos-cents seixanta-un havien presentat la declaració de béns, activitats i rendes ahir, data límit per fer-ho. El formulari de cinc pàgines que omplen els parlamentaris, on han de fer constar els imports dels seus comptes bancaris, dipòsits, participacions i accions, a més de les propietats, era confidencial fins l'any passat, però la modificació de la llei electoral aprovada el mes de juliol obliga les cambres a fer-lo públic. Els internautes poden descarregar íntegrament aquests documents, signats per cada representant.


Principi d’acord entre el govern espanyol, les patronals i els sindicats per prorrogar els expedients de regulació temporal d’ocupació (ERTO) fins al 28 de febrer. El pacte, que ara hauran de ratificar algunes de les organitzacions en els seus òrgans interns, inclou de mantenir els ERTO actuals en les mateixes condicions durant un mes. A partir del novembre, per accedir a les exoneracions de les quotes de la seguretat social, les empreses hauran d’oferir formació als treballadors, com havia demanat el Ministeri d’Inclusió espanyol. El preacord manté el 70% de la prestació i amplia un any el comptador a zero de l’atur fins al primer de gener del 2023.\nD’acord amb CCOO i amb el Ministeri de Treball espanyol, també es mantenen les condicions d’accés a la prestació, encara que no es tingui el temps mínim cotitzat, l’obligació de mantenir l’ocupació, la prohibició d’hores extra i fer nous contractes o subcontractes o la de repartir dividends. La patronal CEOE s’ha afegit al preacord amb el benentès que la decisió final la prendran en votació els seus òrgans de govern.


En marxa el sistema de cita prèvia per accedir a la piscina municipal - Santa Margarida i els Monjos\nPortada > Actualitat > Notícies > En marxa el sistema de cita prèvia per accedir a la piscina municipal\nEn marxa el sistema de cita prèvia per accedir a la piscina municipal\nA partir d’aquest diumenge a les 11 del matí ja es pot accedir al sistema de reserva per entrar al recinte de la piscina, que enceta temporada dilluns, 22 de juny. Aquest és el sistema que adopta la piscina municipal com a mesura de seguretat per evitar la propagació del Covid19.\nLa reserva es podrà fer a través de la web municipal amb 24 hores d’antelació i fins a 10 minuts abans de l’inici de cada torn. Així mateix, les anul·lacions de reserves o canvis d’horari s’hauran de fer amb 3 hores d’antelació.\nD’altra banda, les reserves s’hauran de fer de manera individual mitjançant un registre com a usuari sempre des de la web. Cada persona que faci reserva podrà portar fins a cinc acompanyants. En cas de no haver fet cita prèvia, l’entrada estarà subjecta a la disponibilitat de l’aforament. La piscina obre amb totes les mesures de seguretat i higiene previstes atesa la situació excepcional d'aquest estiu i el recinte estarà parcel·lat de manera que cada usuari disposarà d'un espai assignat per poder mantenir les distàncies obligatòries.\nCal recordar que la piscina obrirà en franges de tres hores (d’11 a 13.50h, de 14 a 16,50 h i de 17 a 20 h) i que entre franja i franja el recinte haurà de quedar totalment buit. A més, el preu de l’entrada es reduirà i serà gratuïta per als menors de 5 anys i els més grans de 65 anys. Els infants de fins a 12 anys han d’accedir al recinte acompanyats d’una persona adulta.


Els que s'han recuperat de la nova coronavirus COVID-19 són ara immunes a més infeccions? I el virus roman en el seu cos en forma inerta per després reaparèixer, de la manera que la varicel·la pot conduir a les teules? 2020\nEls que s'han recuperat de la nova coronavirus COVID-19 són ara immunes a més infeccions? I el virus roman en el seu cos en forma inerta per després reaparèixer, de la manera que la varicel·la pot conduir a les teules?\nDubto si encara hi ha prou experiència amb aquest virus per conèixer aquestes coses. No es va veure immediatament que el virus de les 'teules' pogués residir tranquil·lament al llarg dels cossos nerviosos i reaparèixer més tard. Pel que fa a la protecció per a la reinfecció, és probable. Es considera fortament que la generació que va sobreviure a la grip espanyola de 1918 va mantenir una protecció addicional contra els brots de grip posteriors i que la protecció va acabar o va frenar els brots posteriors de grip estretament relacionada.\nPer què les malalties noves com la grip H1N1 i el nou coronavirus causen terror tot i que el 2018 van morir prop de mig milió de persones per paludisme, mentre que només hi va haver entre 151.000 i mig milió de morts per grip H1N1 el 2009-2010? Com es pot obtenir immunitat del coronavirus mitjançant eines i mètodes antics? Per què no estem preparats per a aquest virus covid-19? Si es desenvolupa una cura per al coronavirus, quin és el procediment per comprovar-ho en humans? La vacuna contra la varicella podria ser la raó per la qual els nens afecten dràsticament el coronavirus?


Profanen la tomba i cremen el cos del GEO mort a Leganés\n28 setembre 2020 16:53\nUns desconeguts obriren el nínxol i destrossaren el cos de l'agent\nLa Policia acordonà la zona del Cementeri Sud de Madrid on estava enterrat l'agent.\nUns desconeguts profanaren la passada matinada la tomba de l'agent del Grup Especial d'Operacions (GEO) de la Policia Francisco Javier Torronteras, mort en una explosió provocada a Leganés per terroristes islamistes suïcides, i després de traslladar el taüt, destrossaren el seu cos amb un picassó i el cremaren.\nFonts de la investigació explicaren que diversos desconeguts trencaren per una de les seves cantonades la làpida que cobreix el nínxol on reposaven les restes del subinspector del GEO, tragueren el taüt, i tornaren a col·locar-la.\nAjudant-se amb un carretó, pel que sembla d'obra, desplaçaren el taüt a més de mig quilòmetre, a una zona de nínxols buits, i s'acarnissaren amb el cadàver, que destrossaren amb un picassó i una pala, estris que els delinqüents deixaren al lloc abans de fugir i de calar foc amb gasolina al taüt i al cos.\nA causa dels cops, alguns membres del cos del subinspector quedaren mutilats, entre ells la mà esquerra, que no ha pogut ser trobada, encara que els investigadors no descarten que hagi quedat carbonitzada pel foc. El cadàver del subinspector Torronteras fou profanat al cementeri Sud de Madrid, on fou enterrat el passat dia 4 després de l'explosió en un pis de Leganés en què moriren set terroristes islamistes.\nDos empleats del cementiri foren els que alertaren del fet en observar les flames, encara que ni ells ni altres testimonis pogueren veure els delinqüents que, tanmateix, deixaren al lloc el picassó i la pala utilitzats per perpetrar la seva acció.\nEls autors de la profanació aprofitaren un lloc de fàcil fugida, ja que la zona està afectada per les obres de remodelació que es duen a terme al cementiri i en ella s'han col·locat unes tanques d'obra per les quals pot sortir sense problemes.\nEl descobriment del taüt cremat alarmà la Policia, que temé que els autors poguessin haver col·locat algun explosiu a l'interior del nínxol. Per això, hagueren d'utilitzar les microcàmeres dels artificiers de la Policia per comprovar que a l'interior no hi havia res.\nLa Confederació Espanyola de Policia (CEP), sindicat al qual estava afiliat el subinspector del GEO, exercirà l'acusació particular en aquest cas si s'obre un procediment judicial, indicaren fonts d'aquesta organització. L'Associació Víctimes del Terrorisme (AVT) demanà en un comunicat al Govern la «màxima contundència» amb aquest tipus d'accions.


Sant Llorenç de Morunys | Lleida.com\nInici Territori Comarques i poblacions Solsonès Sant Llorenç de Morunys\nEs troba al centre de la vall de Lord, a la dreta del Cardener, abans de la seua confluència amb l'aigua de Valls, al peu de la serra de Port del Comte. El municipi de Guixers l'envolta gairebé pertot arreu, excepte per un petit sector al nord que termeneja amb el de la Coma i la Pedra. El drenen els torrents de les Salines i de Querol.\nFUSTES GRAUS Sant LlorenÇ De Morunys Més informació\nTots els dies 9-14/ 15-19 h\nBiblioteca "La Caixa"\nBiblioteca pública de Sant Llorenç de Morunys\nFrancesc Moragas, 1\nBombers de Sant Llorenç de Morunys\nCEIP Vall de Lord primària\nC. La Creueta, s/n (Sant Llorenç de Morunys)\nPasseig de Cal Sant, 1-5 (Sant Llorenç de Morunys)\nC. Francesc Moragas, 1 (Sant Llorenç de Morunys)\nDispensari mèdic de Sant Llorenç de Morunys\nCtra de Berga\n973 49 20 47\nDiv i dis: 10-13 i 17-20h; diu: 10-13h\nParc de Bombers de Sant Llorenç de Morunys\nBarri de la Creueta, s/n\nPatronat Museu Vall de Lord\nRaval Santa Creu, 14 (Sant Llorenç de Morunys)\nResidència d'avis Fundació La Vall\nCtra de Berga, 10 (Sant Llorenç de Morunys)\n"Casal l'Estaca" - Acció Cultural de la Vall de Lord\nC/ Prat Tomàs, s/n, 25282\nRuth Garcia i Martinez\n"L'Arcada" - Jubilats i Pensionistes Vall de Lord\nC/ Major, 2, 25282\nMaria Pintó Pujol\nAgrupament Escolta Vall de Lord\nC/ Major, 21 3r., 25282\nMaria dels Colls Muntada Plana\nAmics de l'Orgue de Sant Llorenç de Morunys\nC/ Major, 1, 25282\nMn. Antoni Bonet Trilla.\nBarri de Santa Creu, s/n (Sant Llorenç de Morunys)\nAssociació Cultural Patronat Vall deLord\nC/ Estret, s/n, 25282\nJaume Adam Vidal\nAssociació Font Llumà\nCtra. de Solsona, s/n, 25282\nRamon Besora Canals\nAssociació Ja Arribarem Club\nCtra. de Solsona, 14 BI. Piteus II, 25282\nJaume Fruitós Sayol\nAssociació Musical l'Escorxador\nMaurici Tarrés Baliellas\nAssociació de Bitlles Catalanes de La Vall de Lord\nC/ Sant Nicolau, 12 1r, 25282\nJaume Canal Pintó\nAssociació de Cavallistes de la Vall\nPg. Cal Sant, 5 baixos, 25282\nAssociació de Soviètiques de la Vall\nC/ Lluís Badia, 13, 25282\nRamon Melet Pintó\nAssociació de Turisme Vall de Lord\nCtra. de Berga, s/n, 25282\nBombers Voluntaris de Sant Llorenç de Morunys\nC/ de la Creueta, 4, 25282\nJaume Pascuet Pujantell\nClub BTT Vall de Lord\nCtra. de Solsona, 14 Bloc. PI 2, 25282\nJosep Francesc Molins Antolin\nClub Esportiu Sant Llorenç\nC/ de la Creueta, 2, 25282\nJosep Valls Vilalta\nC/ Francesc Moragas, 6, 25282\nRobert Herrada Vila\nC. Santa Isabel, 3 (Sant Llorenç de Morunys)\nPlaça Era Nova, 2 1r, 25282\nMaria Àngels Sala Pintó\nColla de Grallers "Som Kom Som"\nC/ Anselm Clavé, 11, 25282\nJoan Aymerich Pintó\nRaval dels Àngels, s/n (Sant Llorenç de Morunys)\nFundació Privada La Vall\nCtra. de Berga, 10\nGrup Correfoc Els Estevats\nC/ Riu Cardener, 5 2n, 25282\nFrancesc Canals Martinez\nGrup de Pintors Locals "La Taca"\nC/ Major, 21 1r. 2a, 25282\nMaria Consol Pascuet Pujantell\nLa Coral Morunys\nC/ Sant Llorenç, 5 2n., 25282\nGlòria Aymerich Serra\nSocietat de Caçadors Mont-Llaó\nLes Valls de la Pedra, s/n, 25284\nAlbert de Vigo Badia\nSocietat de Caçadors Mont-Lleó\nC. Rv. Bajona, 6 (Sant Llorenç de Morunys)\nSocietat de Pescadors Vall de Lord\nPasseig Cal Sant, 5 (Sant Llorenç de Morunys)\nActualitat i notícies a Sant Llorenç de Morunys\nSolsona canviarà el nom de l’Escola Municipal de Música\nEls contagis al Solsonès es mantenen per sobre dels 60 casos\nUn poble del Solsonès reclama una "solució definitiva" pels constants talls de telefonia i internet\nEn marxa la segona edició del festival de l'Errant\nEl municipi està comunicat amb Solsona a través de la carretera local LV-4241 que va cap a Berga.\nDistància a capital de comarca (Solsona): 24,8 km (30 minuts en cotxe).\nDistància a capital de provincia (Lleida): 127 km (1 hora, 39 minuts en cotxe).\nEl nom popular de la vila és Sant Llorenç dels Piteus i els seus habitants es coneixen per piteus.\nEl centre de fabricació de drap de llana es testimonia des del segle XIV, de probable origen peitaví. Al 1850 hi havia, d'altra banda, dos fabricants de filats de cotó. La primera concessió de mercat coneguda va ser atorgada el 1321 pel vescomte de Cardona (era els dijous). Es va formar el 1297 com a vila franca, al camí de Cardona a la Seu d'Urgell, a redós del monestir de Sant Llorenç de Morunys, l'església del qual va esdevindre també parroquial; va ser cap d'una de les batllies del vescomtat (després comtat i ducat) de Cardona. Al començament del segle XV ja estava emmurallada (amb planta pentagonal irregular i portes als cinc vèrtexs).\nAl segle XVIII, al créixer, es construí al NE el carrer extramurs dit de Vallfred. La vila va ser cremada per Antoine Rotten al 1823 i refeta tot seguit. El febrer de 1849, durant la Segona Guerra Carlina, Cabrera i el seu estat major, en retirada de la línia del Ter, hi van establir la seua base, però es van haver de retirar el mes d'abril següent davant el resultat desfavorable de l'acció de Sant Llorenç davant els liberals.\nEl 1343 s'hi va fundar la confraria dels Colls, de caràcter beneficosocial, que al 1797 va erigir la seua seu, edifici convertit el 1946 en Museu del Patronat de la Vall de Lord.\nFrancesc Xavier Mas Pintó\nAlcalde PPSLL - AM\nMarc Serra Pujols PPSLL - AM\nMontserrat Garriga Riu PPSLL - AM\nFerran Ginestà Vila PPSLL - AM\nRoma Llohis I Canals CiU\nJosep Francesc Molins I Antolin CiU\nAngel Llohis I Sampons CiU\nÉs l'església parroquial de la població i està situada al centre de la vila. Va ser declarada monument historicoartístic l'any 1976. Data del segle XI i es tracta d'un temple basilical de tres naus separades per pilars de planta en forma de creu, de pedra, coberta amb volta de canó la central i d'aresta les dos laterals. La llargada és de 25 x 15 m d'amplada i 15 m d'alçada al centre de la nau principal. L'absis central guarda a la seua part inferior restes de pintures murals de finals de segle XIII i principis del XIV.\nEl santuari al llarg del temps ha tingut quatre temples. El primer era preromànic; el segon, més gran, va ser alçat al segle XV; el tercer, de tres naus, va ser edificat el 1774 i cremat durant la primera guerra carlina, i el quart i actual, va ser construït per Esteve Monegal, originari de Sant Llorenç.\nActualment, en el dia de l'aplec, s'hi fa una gran festa. La Mare de Déu que s'hi venera és una talla de fusta del segle XIII.\nCtra. de Sant Llorenç a Solsona\nUn món natural\nÉs una ruta amb temàtica paisatgística per la comarca del Solsonès. Es pot realitzar durant tot l'any i es fa amb cotxe amb una durada de mig dia per recórrer una distància de 70,8 km. La ruta surt de Solsona i passa per Lladurs, on es visita l'església de Santa Maria de Lladurs. Després es dirigeix cap al cap del Pla, font del Teixó i font Fenerals, un bon lloc per parar i contemplar el clot de Vilamala. Més tard la ruta es dirigeix cap a les pistes d'esquí de Port del Comte, per després seguir la carretera de la Coma. S'arriba a les fonts del Cardener, justament al naixement del riu, on hi ha una àrea de pícnic i un hostal. Després es visita el poble de la Coma i la seua església de Sant Quirze i Santa Julita. Sortint del poble hi ha la font de la Puda, font d'aigües sulfuroses i medicinals. Més endavant es visita el poble de Sant Llorenç de Morunys i es torna a agafar la carretera cap a Solsona. Abans d'arribar-hi, ens desviem per anar al santuari de Lord. Després, i passant per l'embassament de la Llosa del Cavall, ja ens dirigim cap a Solsona, que és el final del trajecte.\nCarretera de Bassella, 1\nDe l'Altiplà a l'Alt Solsonès\nLa ruta va de Solsona a Sant Llorenç de Morunys, passant per Lladurs. És una ruta esportiva, per fer a peu, que dura 6 hores i 52 minuts. El recorregut és de 26,7 km i es pot fer durant tot l'any.\nL'itinerari Solsona-Sant Llorenç de Morunys és part d'un sender de gran recorregut (GR-7). L'utilitza molta gent.\nSortim de Solsona pel carrer de la Bòfia i anem per un camí que segueix per la ribera, aigües amunt. Pel camí trobem la font del Corb, ben condicionada al mig d'una bonica arbreda. Després deixem la ribera del riu i ens endinsem pel bosc. Arribem a un collet a les envistes del castell de Lladurs. Baixem per un sender que passa pel llom. Als 150 metres arribem a la carretera de Solsona a Sant Llorenç i la seguim de cara a Lladurs. Quan arribem al camí de Burrells, l'agafem per visitar la casa Burrells. Després agafem un camí carreter que planeja en direcció nord, creuem la fondalada deixant un camí que baixa cap al sud i anem pujant fent revolts. Davant tenim el tallat coronat pel castell de Lladurs. Pugem i, un cop a dalt, ens dirigim en direcció nord. Trobem un entroncament de quatre camins. Anem cap a l'esquerra creuant la plana entre camps de sembrats i pastura.\nHem tornat a la carretera i la seguim durant uns 4 km en direcció nord. Ens separem de la carretera per passar per un camí ramader paral·lel. Arribem a l'Hostal de Cap del Pla, que està situat al final de l'altiplà. Després, la carretera gira cap a la dreta i el GR-7 continua recte per un sender que aviat inicia una llarga pujada per terreny pedregós. Al final de la pujada, anirem una estona més planers. Passem arran de carretera. Continuem recte, inicialment pugem una mica, però aviat baixarem fins a la collada de l'Hostal del Vent. Després agafem un camí que baixa en direcció nord i alternarem carretera i camí ramader. La carretera fa un revolt, tot pujant cap a l'est. Des d'aquí és forçós passar-hi. Aviat trobem font Fenerals, que salta a la cuneta. La carretera fa un altre revolt, la deixem i anem per un corriol cap a l'est fins a arribar a un collet a les envistes de Sant Llorenç de Morunys, lloc on ens dirigim. Abans, però, ens desviem en una bifurcació per una escletxa anomenada roca esqueixada.\nSaltem a la pista de Sant Llorenç de Morunys al santuari de Lord. Podem visitar aquest interessant monument i després anar per un sender cap a l'esquerra, creuar un torrent i anar planers sobre un camí empedrat. Per últim, ja baixem per la carretera de Coll de Jou i la seguim per entrar al poble de Sant Llorenç de Morunys, final de la ruta.\nRuta de Pratformiu\nRuta paisatgística per fer en bicicleta tot terreny, amb una durada de 32,6 km, i que es pot fer durant tot l'any.\nComença l'itinerari al costat de la plaça del mur de Sant Llorenç de Morunys. Al cap d'un quilòmetre trobem l'ermita de Santa Creu d'Ollers, antiga església romànica construïda al segle XI. Deixem la carretera principal i agafem la carretera d'accés que es dirigeix cap al llogarret de la Pedra. Arribarem a una cruïlla de pistes. Si seguim la que va recta, arribem a l'església de Sant Sadurní, al nucli de la Pedra. Després ja s'agafa una pista que comença a guanyar alçada per un bosc de pi roig. Si seguim la pista principal, continuem pujant fins a arribar a la Collada de la Creu. Bon lloc per reposar i disfrutar d'una bonica panoràmica. Pròxima a aquesta collada queda la petita ermita del Roser. Abandonem la pista principal i en seguim una de secundària que comença en forta pujada resseguint el vessant de ponent de la serra de Pratformiu (1.284 m), llarga i fatigosa pujada pel terreny dificultós. Quan s'acaba la pujada, s'arriba al fil de la carena i es té una magnífica vista del pantà de la Llosa del Cavall. Seguint la pista arribem al punt més alt de la ruta (1.613 m). Aquí comença un ràpid i perrillós descens cap als plans de Pratformiu. S'ha d'anar amb compte. S'arriba a la part superior de l'esplanada de Pratformiu i, seguint la pista i després de passar per diferents cases, es travessa un petit pont i es comença a pujar en direcció sud per un terreny argilós. Després ve el descens, merescut, per la vall de la Corriu. Es passa pel costat del conjunt de Sant Martí de la Corriu, format per una casa senyorial i una petita ermita amb portalada gòtica. Al fons, en direcció a llevant, es veu encimbellat l'esvelt santuari de Puig-aguilar. Continua la baixada pel mig de boscos, on també trobem bonics miradors amb precioses vistes. Es passa pel nucli de Valls, deixant a l'esquerra l'ermita de Santa Maria de Valls. Ja es va acabant la ruta a l'arribar a la carretera que porta una altra vegada a Sant Llorenys de Morunys.\nRuta Serra de Busa\nÉs una ruta paisatgística per fer en vehicle 4x4, que dura tot un dia (amb un interval de 40 minuts a peu) i que es pot fer durant tot l'any. La ruta comença i acaba a Solsona passant per la serra de Busa i per Sant Llorenç de Morunys.\nEn direcció a Busa trobem la parròquia de Besora, església del segle XVII amb un retaule barroc a l'altar major. Per allí també hi ha el castell de Besora, casal de pedra força ben conservat. A l'arribar al pla de Busa, podrem disfrutar d'una gran vista panoràmica: al mig del pla, la casa Rial i l'església de Sant Cristòfol; cap a ponent, el Cogul, el punt més alt de Busa (1516 m). Per un camí indicat arribem al cim del Capolat i del Capolatell, que va servir de presó dels soldats napoleònics. Després baixarem cap a Sant Llorenç de Morunys, on podrem visitar l'església romànica, el claustre i l'altar dels Colls.\nLa tornada es pot fer per la carretera del coll de Jou.\nRuta per fer en vehicle 4x4 i que dura tot un dia. És un itinerari només apte en èpoques estivals, que comença i acaba a Solsona, i que passa pel coll de Jou, pel pla de Bacies, pel forat de la Bòfia, per l'estació d'esquí Port del Compte, per les fonts del Cardener, per la Coma i la Pedra, per la font Puda i per Sant Llorenç de Morunys.\nMola de Nord\nDes de Sant Llorenç de Morunys agafant la carretera de coll de Jou a 1,5 quilòmetres a l'esquerra trobem el rètol indicatiu. Cal seguir el camí fins al final de la pista. És una mola de roca conglomerada que s'aixeca entre Vilamala i la vall de Sant Llorenç. Té una alçada de 1.180 metres. A l'arribar-hi podem veure un gran canó que commemora les guerres carlines. Al cim de la muntanya hi ha el santuari de Lord.\nEntre Vilamala i Sant Llorenç de Morunys\nPer apropar-se a la serra del Verd cal agafar la carretera de Sant Llorenç a la Coma i al quilòmetre 4,7 trobarem un trencall a la dreta. Continuarem per la pista fins a trobar una cadena que tanca el camí. Per poder disfrutar d'aquest indret es recomana fer excursions a peu, les quals ens permetran conèixer la flora, fauna i paisatge d'aquest lloc.\nCtra de Sant Llorenç a la Coma\nPer accedir-hi cal arribar a coll de Jou i agafar la pista forestal que porta al refugi de prat de Bacies. Continuem per la mateixa pista fins darrere de la carena, i abans d'agafar la baixada, caminant 5 quilòmetres a la nostra dreta trobarem el forat de la Bòfia, un profund pou natural on la neu roman durant tot l'any. En altres temps aquest gel es portava embolcallat amb boll d'alfals fins al pou de Solsona i també a Barcelona, activitat que era una font d'ingressos per a la comarca. Actualment ja no se n'extreu glaç i només és utilitzat pels excursionistes per a fer-hi ràpels malgrat que hi ha una llarga escala de corda fixa. Des d'aquest indret tenim una meravellosa vista sobre la vall de la Coma. Seguint per la mateixa pista arribem a l'estació d'esquí de Port del Comte.\nColl de Jou-refugi de Bacies\nSortint de coll de Jou en direcció a Sant Llorenç de Morunys podem veure uns relleus esglaonats de roca anomenats els Bastets. En el quilòmetre 5,2 trobarem un petit aparcament des del qual es poden fotografiar i contemplar les vistes panoràmiques que ens ofereix aquest indret. Per disfrutar-ne plenament recomanem fer un recorregut a peu.\nColl de Jou- Sant Llorenç de Morunys\nPujant per la carretera de Solsona a coll de Jou (LV-4241) al quilòmetre 21,3 trobem font Fenerals a peu de carretera i un petit aparcament des d'on podem observar la fondalada de Vilamala.\nSegons la llegenda que s'explica per aquestes contrades, diuen que Nostre Senyor va passar per aquest indret que antigament es deia Vilabona i no li van donar allotjament, només el van acollir en una casa que al dia següent era l'única que quedava dempeus, la resta va quedar sota la muntanya, tal com veiem avui en dia; i a partir d'aquell moment aquest indret s'anomena Vilamala.\nC de l'Església, 1\nEsdeveniments a Sant Llorenç de Morunys


“Ser una empresa saludable no és posar pomes a la taula”\nFa una presentació sobre Empresa Saludable convidada per Unida Qualitat i Prevenció La Xarxa Europea d’Empresa Saludable, que va néixer el 1996 i ara aplega sis països de la UE, incideix en tot els aspectes relacionats amb la feina que poden incidir en la bona salut dels treballadors.\nQuè és la Xarxa Europea d’Empreses Saludables?\nVa néixer el 1996 sota el programa de salut pública de la UE. Va ser idea d’un organisme alemany de seguretat i salut en el treball i va ajuntar 15 països per tractar qüestions de promoció de la salut. Estava canviant la manera d’emmalaltir i la prevenció en riscos laborals en aquell moment es quedava curta. Ara mateix som un xarxa de coneixement que ha realitzat ja nou iniciatives en aquest camp. Vam tenir una aturada el 2014 per la crisis econòmica i el 2016 sis països van decidir tornar-hi.\nQuè farà avui a Andorra?


Àrea Families :: Fisio Respi Pekes\nFisio Respi Pekes > Àrea Families\nsaber-ne una mica més...\nNO EXISTEIX CAP XAROP, PASTILLA O AEROSOL BRONCODILATADOR QUE ACONSEGUEIXI FER EXPULSAR LA MUCOSITAT DE DINS DELS PULMONS, NOMÉS S'ACONSEGUEIX AMB FISIOTERÀPIA RESPIRATÒRIA\nLes bronquitis i les bronquiolitis són les afeccions respiratòries pediàtriques més freqüents, aquesta última afecta en un 70 - 80% als nens/es menors de 2 anys, accentuant-se entre els 2 i 10 mesos. A més a més, les pneumònies/pulmonies o principis d'aquestes, no deixen de ser, freqüentment, complicacions d'una bronquitis primària, degut al fet que, amb la medicació, no s'aconsegueix treure la mucositat que s'instaura dins del pulmó. Precisament això és l'objectiu principal de la fisioteràpia respiratòria.\nAlgunes publicacions ja associen les malalties respiratòries pediàtriques amb alteracions funcionals en edat adulta. És per això, que és molt important utilitzar tots els recursos que existeixen per fer desaparèixer els sígnes i símptomes de la malaltia respiratòria el més ràpid possible i espaiar-ne els episodis.\nLa fisioteràpia respiratòria no és una teràpia alternativa a la medicina, tot el contrari, treballem paral·lelament per aconseguir la major efectivitat en el tractament. Considerem complementari un tractament amb l'altre.


[Àudio] Basté passa comptes amb Andalusia: "Vergonya" La República\n[Àudio] Basté passa comptes amb Andalusia: “Vergonya”\nJordi Basté ha donat un cop de puny sobre la taula i ha carregat contra la classe política andalusa pels constants atacs a Catalunya, durant la recent campanya electoral. Al […]\nJordi Basté, presentador del 'Món a Rac1' / ACN\nJordi Basté ha donat un cop de puny sobre la taula i ha carregat contra la classe política andalusa pels constants atacs a Catalunya, durant la recent campanya electoral. Al seu Davantal del Món a Rac1, el periodista ha confessat sentir “vergonya” per la barra lliure d’atacs.\n“On està la classe política per aturar aquest embat contra Catalunya”, s’ha preguntat Basté, que entre altres ha censurat les declaracions de Susana Díaz, on la presidenta de la Junta es lamentava de no haver “parlat més de Catalunya” a la campanya.\nEl conductor del programa radiofònic també ha criticat com l’alcalde “d’un capital com Sevilla” va dir a Albert Rivera “vete a tu Tierra”; referint-se en to despectiu a l’origen català del líder de Ciudadanos. En aquesta línia; Jordi Basté “no ha volgut imaginar que hagués passat, si aquestes declaracions fossin de Miquel Iceta”.


El Departament de Salut sap o te previst quan s’obrirà el nou CAP de Can Roca? | elsot.cat\nEl Departament de Salut sap o te previst quan s’obrirà el nou CAP de Can Roca?\nEls ciutadans i ciutadanes de Terrassa, si ens importa la salut pública.\nUna obra d’aquestes característiques finançada amb diners públics,hauria de rebre un tracte més amable per part de les entitats que hi formaran part, tant en la gestió com en el seu bon funcionament, per tant és hora de que el departament de salut vagi facilitant les explicacions oportunes.\nEn anteriors declaracions a la premsa i en la darrera visita tècnica del 23 de març, és va fer saber al final del recorregut, per part del departament de salut i en presència de l’Alcalde de Terrassa, que el nou CAP de Can Roca tenia previst entre altres, fer una jornada de portes obertes per la ciutadania.\nDes de l’entitat veïnal i donada la proximitat de l’estiu, intuïm i ens inquieta que la aposta en marxa del dit nou CAP de Can Roca, provablement, és trobi llimant serrells entre les entitats del Consorci Sanitari de Terrassa i Mútua de Terrassa.\nEl 23 de març, ja és va comunicar que l’equipament de l’obra física i estructural, ja estava finalitzada i que aquesta, és trobava en la fase d’equipament interior de les consultes i serveis que s’oferirien i sobretot la contractació del personal sanitari i administratiu que se n’ocuparà; aquest és el moll de l’os.


Eloi Hernàndez, alcalde de Fonollosa\n“El nostre Pessebre Vivent és un dels més antics i bonics del país, sense dubte”.\nJosep Costa, pagès i escairador de blat de moro\n“El procés d’escairar és gairebé idèntic ara que fa cent anys”.\n› Teatre Municipal de Berga: de febrer a abril\nDivendres 15 de març 19 h El dia més curt: curtmetratges presentats al Catalunya Films Festival. Projectarem: KM.0 al vídeo musical català dels 00’. Durada: 87 min. Tots els públics. Dijous 21 de març 19 h [...]\nDel dilluns 18 al dissabte 23 de març Exposició: “Abecedari Any Brossa”. Dimecres 20 de març 19 h Presentació del llibre: Terra de ningú, a càrrec de Mireia Foradada i Nora Miralles. Dimarts 26 de març 20.15 h [...]\nExposicions: Exposicions “Dinosaures”, d’Albert Cortés. “Edificis de Puig-reig”, feta pels alumnes de 4t de l’escola Sant Martí. Dimarts 19 de març 17.30 h Club de lectura dels més xics. Dijous [...]


El 'rànquing' de la més lletja i altres gestes | Iniciativa per Catalunya Verds\nToca preguntar-se per què la societat encara premia les actituds reconegudes en la masculinitat predominant\nTrobes un rànquing de la més lletja de la facultat, votes? Escoltes un acudit masclista a l'hora del cafè i li rius la gràcia a l'artífex. Presències en el treball un comentari assetjador a una companya, ho ignores? Reps per les xarxes un vídeo d'una noia de l'institut o d'una desconeguda mantenint una relació sexual consentida, ho comparteixes. Cada dia estem davant situacions en les quals podem intervenir o ser còmplices de la violència masclista. Una violència que permea de manera invisible i naturalitzada en molts moments del quotidià sense amb prou feines ser detectada i gairebé mai descoberta.\nAquest estiu ens sorprenia l'existència d'un grup de Whatsapp on els violadors de Pamplona compartien els seus delictes com a depredadors sexuals com gestes amb el grup de amics. Entenc jo que per complir amb l'obligatori patró del que significa ser un home, per por de quedar com el desgraciat, el fluix, i per mantenir l'estatus dins del grup.\nUN MODEL DE MASCULINITAT\nTal com explica el sociòleg Miquel Missé, «els beneficis de la igualtat, per als homes, segueixen estant molt per sota dels beneficis de la masculinitat». Els valors de la nostra societat segueixen premiant les actituds reconegudes en la masculinitat predominant. Si la violència o la competició no tinguessin recompensa i no estiguessin reconegudes com la forma guanyadora per resoldre problemes, s'estendrien altres valors com la cooperació o l'empatia. Però això no passa. I toca preguntar-se per què.\nToca preguntar-se per què en horari de màxima audiència, en la cadena de televisió més vista a nivell espanyol un senyor fa apologia de l'assetjament sexual i segueix assegut en el plató sense que existeixi reacció alguna de la presentadora. Ningú ho recrimina i de la seva boca brolla aquesta afirmació: «Sóc una persona que si em dónes a entendre una cosa m'accelero, després no em diguis 'No, ara em vaig'». I aquesta és la masculinitat guanyadora que els i les adolescents consumeixen diàriament.\nUNA VIDA LLIURE DE VIOLÈNCIES\nEnfront d'aquesta quotidianitat diària, el 25 de novembre, Dia Internacional Contra la Violència Masclista, és solament un dia en el qual, com cada any, les feministes sortirem al carrer per reclamar una vida lliure de violències. No obstant això, aquesta xacra ha de combatre's cadascun dels dies de l'any, i això no pot estar en mans únicament de les dones. Mitjans de comunicació, amics i companys de treball, propietaris de locals d'oci, veïnes, institucions, estudiants, esportistes, etcètera, tenim un paper en la lluita contra les violències masclistes.\nEl missatge ha d'estar clar; volem una Barcelona antimasclista que digui que no anem a deixar passar ni bromes, ni assetjaments, ni agressions. Des de l'Ajuntament de Barcelona hem llançat una campanya per assenyalar aquells comportaments que estan a la base de la violència contra les dones. Per això l'eslògan de la campanya és Ni mitja. No podem deixar passar ni mitja , perquè de la suma de tantes mitges resulta una societat violenta que comptabilitza feminicidis.\nRegidora de Feminisme i LGTBI a l’Ajuntament de Barcelona\nDiputada de l’Entesa a la Diputació de Barcelona\nPublicat a El Periòdico de Catalunya


Bloc d´un Metge de Família: Teràpia hormonal substitutòria en la menopausa: un complex perfil de beficis i riscos\nTeràpia hormonal substitutòria en la menopausa: un complex perfil de beficis i riscos\nEls estrògens i els progestàgens han estat emprats des de fa més de 60 anys com a tractament simptomàtic de les molèsties relacionades amb la menopausa.\nEn els darrers 20 anys, però, el seu ús ha estat objecte d’un intens debat dins la comunitat científica a causa dels molts dubtes sobre la seva relació benefici-risc.\nCal dir que les dades sobre la seva eficàcia provenien, sobretot, d’estudis de disseny observacional. Als anys 90, els Instituts Nacionals de Salut (NIH per les seves sigles en anglès) van endegar als EUA una sèrie d’assaigs clínics amb assignació aleatòria i emmascarats, coneguts com la Women’s Health Initiative, que es van aturar prematurament atesos els riscos detectats als estudis. Pels mateixos anys, el National Health Service britànic va promoure un dels estudis de cohorts més grans mai realitzats, el Million Women Study amb la mateixa finalitat.\nRecentment, s’ha publicat una metanàlisi d’estudis epidemiològics per avaluar un dels darrers dubtes existents sobre la qüestió: el risc d’increment de càncer d’ovari associat amb el seu ús. Avui, finalment, es disposa d’un conjunt de dades de gran qualitat sobre la denominada teràpia hormonal substitutòria (THS) que dibuixen un complex perfil de beneficis i riscos, i que ens permet definir amb més precisió el lloc que la THS pot tenir en la pràctica clínica\nLes candidates al THS serien dones entre 40-59 anys amb símptomes vasomotors moderats a greus que no tinguin historial de càncer de mama, malaltia coronària, historial de tromboembolisme venós o ictus, malaltia hepàtica aguda o persones en risc de patir aquestes complicacions. També es pot emprar en dones que han perdut massa òssia i no tolerin altres opcions per a la prevenció de l’osteoporosi, dones que han patit una menopausa prematura o han perdut la funció ovàrica abans dels 40 anys.\nEl tractament ha de ser el més curt possible i a les dosis efectives més baixes.\nSembla que el 17-beta-estradiol transdèrmic presenta un risc menor de tromboembolisme venós i ictus, i per això molts autors el prefereixen.\nEn les dones amb úter intacte, els estrògens s’han d’associar als progestàgens per prevenir la hiperplàsia d’endometri i el carcinoma.\nQuan els símptomes estan presents a nivell local es recomana tractament vaginal amb estrògens.\nEl WHI i l’MWS constitueixen les millors i més extenses evidències pel que fa als efectes positius i negatius de la utilització de la THS. El WHI i, sobretot, els resultats dels assaigs amb estrògens sols i amb estrògens i progestàgens combinats, tant en la seva fase d’intervenció com en la de postintervenció, així com les dades acumulades d’ambdues fases, constitueixen un moment culminant de la recerca clínica finançada amb fons públics.\nÉs altament improbable que mai disposem d’un altre estudi d’intervenció en aquest tema amb una grandària de la mostra i una qualitat semblant. La darrera metanàlisi publicada confirma la troballa de l’MWS, que l’ús del THS implica un augment de risc de patir un càncer d’ovari, així com un augment del risc de mortalitat associada a aquesta patologia. Els esmentats estudis demostren que la teràpia hormonal substitutòria té un complex perfil de beneficis i riscos.\nSi bé l’ús a curt termini d’estrògens sols o de la combinació d’estrògens i progestàgens en dones molt simptomàtiques pot aportar millores en els símptomes vasomotors i en l’aparició de fractures, la seva utilització a mitjà i llarg termini no és recomanable .\nEls riscos de la combinació ultrapassen a llarg termini els beneficis, independentment de l’edat de la dona . Tanmateix, el perfil benefici-risc és més favorable en dones joves amb histerectomia prèvia tractades amb estrògens sols .\nLa publicació d’aquests resultats es va relacionar amb una davallada de l’ús d’aquests medicaments als EUA i a molts països europeus.\nLes dades de què es disposen sobre el consum dels medicaments de finançament públic a Catalunya mostren una tendència a la baixa.\nEtiquetes de comentaris: Farmacologia, Menopausa


UNA EINA WEB PER AL FOMENT DE LA REUTILITZACIÓ I LA SEGONA MÀ A EIVISSA | Fundació Deixalles\nLa Fundació Deixalles es caracteritza per l’ús de la reutilització de residus com a ferramenta per al desenvolupament de les nostres tasques d’integració social. Gràcies a la recuperació i posada en valor de milers de tones de residus domiciliaris, bàsicament voluminosos (mobles i electrodomèstics) i tèxtil, podem a través dels nostres tallers incidir en les persones per tal d’aconseguir millorar les seves perspectives d’integració sociolaboral. Però en som conscients de que alhora, gràcies a gestió i preparació per a la reutilització estem col·laborant amb la millora ambiental de les nostres illes, reduint la nostra petjada ecològica.\nDes del seu orígens Deixalles es conscient d’aquesta dualitat de sostenibilitat ambiental i social. Per aquest motiu estem compromesos amb el recolzament d’altres iniciatives i realitats que van en aquesta mateixa línia. Un bon exemple és l’espai web de difusió de les iniciatives de reutilització i segona mà que hem estat desenvolupant darrerament i que ja està disponible a la xarxa. Es tracta d’una eina de foment de la segona mà i difusió dels seus avantatges a l’illa d’Eivissa i que ha estat possible gràcies a la línia de subvencions per a projectes de prevenció de residus i reciclatge del Consell d’Eivissa 2015.\nAquesta eina consisteix en un blog que recull totes les iniciatives conegudes relacionades amb la reutilització i la segona mà. En realitat son dos blogs clònics, en castellà i català, enllaçats gracies a una pestanya a la part superior. La informació més rellevant està organitzada en pestanyes des d’on es pot trobar les possibilitats per a la compra/venda a través d’internet (webs, grups de facebook), aplicacions mòbils, horaris i informació dels mercats de segona mà existents, així com punts de venta específics (botigues de compra/venda, botigues de vinils, botigues de roba de segona mà,…). Evidentment també es pot trobar informació en relació als avantatges de la reutilització i altres qüestions relacionades amb la gestió responsable dels residus.\nEsperem que aquesta eina faciliti el contacte amb la segona mà de la població, facilitant que poc a poc l’aposta per la reutilització sigui adoptada per més i més persones. En sortirem tot beneficiats.\nTags: Deixalles, reutilització, segona ma\nTAULA RODONA COMERÇ JUST I PRODUCTE ECOLÒGIC LOCAL\nCONVENI COL·LABORACIÓ AMB FUNDACIÓ LABORAL DE LA CONSTRUCCIÓ


La Selva TV - Riudellots celebra la festivitat de Sant Esteve amb un concert\nRiudellots celebra la festivitat de Sant Esteve amb un concert\nEls músics de la Principal de la Bisbal han amenitzat la tarda de Sant Esteve amb un repertori de cançons que ha complagut a tots els espectadors i espectadores que han assistit al concert organitzat per la regidoria municipal de Cultura en honor del patró de la vila.\nEl consistori havia programat un parell de sessions. Però, finalment, no s’ha dut a terme la sessió del vespre perquè no s’havien venut suficients entrades per fer dues funcions i s’ha unificat la vetllada en una única sessió de tarda.\nEl concert ha començat a les sis de la tarda i per accedir a la Sala d’Actes s’han seguit totes les mesures de seguretat i d’higiene per a contenir la propagació de la Covid-19 com l’assignació de seients numerats donant prioritat en els veïns i veïnes de Riudellots, portant la mascareta durant tot el concert o restringint al 50% l’aforament de la Sala d’Actes, en compliment de les mesures decretades per la Generalitat de Catalunya durant les Festes.\nLes famílies que han volgut també han pogut fer la seva aportació econòmica per a la Marató de TV3.\nAquest any, a causa de la pandèmia, s’ha modificat el format de la Diada de Sant Esteve perquè, per exemple, no s’ha pogut celebrar el ball, i també s’ha buscat un emplaçament diferent.


Noves formacions 100% subvencionades al Celler de Capçanes | Escola d'Enoturisme\nInici / Notícies / Noves formacions 100% subvencionades al Celler de Capçanes\nNoves formacions 100% subvencionades al Celler de Capçanes\nSón formacions 100% subvencionades pel Consorci de la Formació Continuada de Catalunya que són impartits per reconeguts professionals del sector. Aquest dilluns 28 de gener comença el curs Informació i atenció turística en llengua estrangera: anglès, que té una durada de 30 hores. El curs tindrà lloc cada dilluns al matí fins al 4 de març.\nLa formació serà impartida per Andrew Ashurst, director de St Paul’s English Academy i professor d’anglès especialitzat en el món del vi.\nTambé a Capçanes s’hi programa el curs de Sumilleria i Maridatge, que pretén ajudar a preparar un maridatge raonant i exposant les relacions que intervenen i els criteris pels quals s’ha elaborat. La formació tindrà lloc els dies 14, 21 i 28 de març i 4 i 11 d’abril de 9.30 a 13.30h.\nEl docent del curs, Joan Lluís Gómez, va ser sommelier al Restaurant Sant Pau de Carme Ruscalleda, durant més de 9 anys, participant en el creixement d’un projecte on el producte, els vins i la qualitat tenen un paper fonamental.\nPer últim, el 16 de març s’iniciarà el curs de Formatges per a Restaurants, una formació que té com a objectiu el de donar a conèixer la versatilitat del formatge en la gastronomia i incorporar aquest producte al negoci, ja sigui a través de plats gastronòmics, a la carta, bufets, tapes, etc. El curs tindrà lloc el 16, 23 i 30 de maig i el 6 i 13 de juny de 9.30 a 13.30h.\nL'empresa encarregada de fer la formació és Xerigots, un dels únics espais d’afinat de formatges de Catalunya. Roderic Pérez, tècnic d'hosteleria i professor de Serveis de Restauració a l'Escola d'Hosteleria de Sitges, en serà el professor principal.\nInscriviu-vos als cursos!


Neteja d'intestins - Shank prakshalana - elisenda miquel\nEl sistema digestius és l’òrgan més extens del nostre cos. Se l’anomena el «segon cervell» ja que té una gran implicació amb el sistema nerviós. Té una llargada de 7-10 metres des de la boca fins a l’anus. Si estenguéssim tot el teixit des de l’esòfag fins al final del colon, ens trobaríem amb una superfície de 400m2! El sistema digestius té 4 grans funcions: la digestió, l’absorció, l’assimilació i l’eliminació. A part, és el gran responsable de mantenir les substàncies nocives fora de l’organisme, i per això té una gran implicació en moltíssimes malalties on la base recau en un intestí en mal estat.\nPer tant, l’intestí és l’òrgan per on absorbim l’aliment i alhora l’òrgan a través del qual entrem en contacte amb moltes substàncies tòxiques. Aquests productes tòxics poden estar presents en el propi aliment per dietes o aliments incorrectes o ser resultat de processos digestius no prou adequats. Carn criada amb antibiòtics, edulcorants, el gluten, metalls pesants, additius alimentaris, clor provinent de l’aigua potable, el flúor dels dentífrics, medicaments com els AINES (ibuprofè, etc), l’hiperacidesa gàstrica, la falta de bilis, la falta enzims pancreàtics, la disbiosis intestinal (flora en mal estat) són algunes de les causes que generen toxicitat i un deteriorament progressiu de la salut del nostre intestí. Tot i que intentem portar una alimentació adequada constantment tots, en major o menor mesura, entrem en contacte amb tòxics a través del nostre intestí.\nTant si tenim simptomatologia digestiva com si no, cosa que és difícil de trobar, ja que qui més qui menys té algun símptoma digestiu, us recomano fer una neteja d’intestins, l’anomenada Shank Prakshalana, que significa «neteja del cargol de mar». Aquesta tècnica que us proposo prové dels ioguis de l’Índia, uns grans avançats en la higiene del propi cos, que deien que l’intestí era com un cargol de mar. És una tècnica molt simple d’aplicar, sense cost, que podem fer un matí que estiguem tranquils. No és aconsellable per a persones que pateixin d’úlcera d’estómac o d’intestí, apendicitis, hipertensió, problemes de ronyó, cor o càncer. En la resta de casos, no presenta cap tipus de contraindicació.\nAquesta tècnica és recomanable especialment per a les persones que pateixen restrenyiment, impureses a la sang, mal alè, acne, problemes menstruals, excés de pensaments, ira reprimida, depressió, desequilibris hormonals, anèmia, infeccions cròniques com amigdalitis, refredats periòdics, cefalees, migranyes, asma, sinusitis, candidiasis cròniques, colon irritable… Aquests símptomes ens mostren que tenim un cos intoxicat i que per tant, segurament l’intestí no està en prou bon estat. Ni tant sols l’evacuació diària de l’intestí evita la formació de crostes de sediments que poc a poc es van incrustant a les parets de l’intestí i no podem eliminar mai. És important tenir uns hàbits alimentaris saludables però també, tenir en compte la higiene del nostre intestí. Si tenim algun d’aquests símptomes nombrats podem fer la neteja periòdicament i si, en canvi, gaudim d’un bon estat de salut i la fem de forma preventiva és aconsellable fer-la un parell de cops l’any.\nDurant la tècnica, es beu aigua calenta a uns 37ºC i salada (sal marina). La saturació de sal de l’aigua i els moviments que realitzem eviten que l’aigua sigui absorbida per l’organisme a través de l’intestí. Aleshores practiquem una sèrie de moviments que permeten que l’aigua arrossegui les incrustacions de les parets dels intestins i les eliminem per les femtes a través de l’anus. Necessitem una hora per netejar l’intestí, qui ho hagi practicat anteriorment pot fer-ho en mitja hora.\n1- Preparació: per preparar-nos per fer la neteja d’intestins procurarem menjar saludable els dies previs, evitant la carn, les begudes alcohòliques, cafè, menjars picants o amb excés de greixos, sucres refinats, farines refinades…\n2- L’hora ideal per realitzar-la és en dejuni al matí. Així doncs, en dejuni, preparem 2 litres d’aigua bullida, a una temperatura de 37º amb 1 cullerada sopera rasa de sal marina.\n3- Bevem 1 got d’aquesta aigua i practiquem els següents exercicis:\nPRIMER: Estirament del tronc amunt i balanceig cap als costats: De peu, amb els peus paral·lels separats a la distància de les espatlles. Braços estirats cap a munt, mans agafades amb els palmells mirant cap al sostre. Deixem que la columna creixi cap el sostre i ens inclinem lateralment cap a la dreta i després cap a l’esquerra. Repetim el moviment 4 vegades. En aquest exercici l’aigua passa de l’estómac a l’intestí prim.\nSEGON: Torsions del tronc cap a cada costat: de peu, estira els braços. En aquesta posició gira el tronc cap a la dreta portant el braç dret el mes lluny possible cap endarrere. El cap també gira cap a la dreta mirant la mà, palmells cap a terra. Tornem al mig i fem l’altre costat. Repetir el moviment 4 vegades. En aquest exercici l’aigua passa a traves de l’intestí prim.\nTERCER: En posició de la «cobra» (postura de ioga) petites torsions laterals: de panxa a terra amb les mans a terra, estirem els braços incorporant el tronc. Les cames i els peus a terra separats uns 30cm. Girar el cap, espatlles i tronc cap a la dreta, procurant no girar els malucs, fins que puguem veure el peu esquerra. Fer l’altre costat. Repetir el moviment 4 vegades. En aquest exercici l’aigua passa de l’intestí prim a l’intestí gruixut.\nFinalment si sabem practicar hipopressius o la respiració Uddyana Bhanda del ioga, ens afavorirà el moviment dels intestins. Podem practicar aquest exercici uns 5-6 cops. (Podeu trobar diferents vídeos tutorials al Youtube que expliquen com fer-ho).\n4- Bevem un segon got d’aigua amb sal i repetim la sèrie de moviments.\n5- A la mitat del procés (entre 5 o 6 vasos o més segons els casos) augmenta la pressió en els intestins estimulant la urgència per evacuar. Anem al bany i esperem que es produeixi la primera evacuació. Si no evacuem en 5 minuts tornem a fer els 4 moviments sense prendre aigua. Després d’evacuar per primera vegada, repetir el procés de beure aigua i fer els exercicis fins que l’aigua surti neta (potser necessitem 8 o 10 vasos d’aigua). En aquest moment hem de parar de beure i de fer els exercicis, i deixar que la resta de l’aigua vagi sortint. El temps per a que l’aigua surti neta depèn de molts factors: el número de vegades que s’hagi fet la neteja, de la salut física, de l’estabilitat emocional, dels bloquejos interns, de les toxines i impureses depositades, etc.\n6- Esperem mitja hora sense beure aigua abans de menjar. Esmorzarem de manera suau i si mengem fruita millor que sigui cuita. Farem una dieta suau i saludable durant el dia.\n7- El dia següent podem menjar kèfir o xucrut per afavorir la repoblació de la flora intestinal.\nRealment, l’explicació sembla molt més complicada del que és en si la pràctica! És una pràctica molt simple amb uns grans beneficis!\nBeneficis que podem observar:\nNotarem els beneficis de la neteja al cap de 2 o 3 dies, no immediatament.\nPodem sentir com tenim el cap «net», ens sentim amb més energia i tenim la ment més clara.\nPodem observar com tenim les femtes més consistents i en forma de «xurro» que ens indiquen una bona funció intestinal.\nEvita la sensació de pesadesa d’estómac, gasos i altres molèsties.\nMillora el reg sanguini i el sistema limfàtic, millorant els problemes de retenció de líquids.\nMillora els trastorns menstruals, premenstruals i la infertilitat.\nLa pell canvia de color i aspecte. Evita que surtin grans, acne, erupcions i granissades.\nMillora l’olor del nostre alè.\nEs corregeix el restrenyiment crònic i es regulen els gasos digestius.\nÉs molt beneficiós pel sistema urinari i els ronyons, evita la formació de pedres i infeccions als ronyons.\nS’estimula l’activitat del pàncrees, regulant les disfuncions metabòliques.\nA més dels beneficis físics, qualsevol persona que realitza aquesta neteja pren consciència de la sensació de benestar que provoca aquesta neteja en profunditat, prenent així consciència del seu sistema digestiu.\nEspero que us hi animeu i que així pugueu millorar dia a dia la vostra salut i el vostre benestar.\nEtiquetado en: benestar, digestions, intestí, ioga, neteja, salut\n← «Passes» de panxa?\nCom parem la tos? →


Els ordinadors i els mesells\n"Per què els pares catalans han de contribuir a sufragar uns ordinadors que els pares andalusos, valencians, extremenys o gallecs rebran caiguts del cel?"\nper Francesc-Marc Álvaro 19 de desembre de 2012 18:02\n"El fet de considerar aïlladament els ordinadors com una simple distribució comprenc que produeixi indiferència i, fins i tot, que sorprengui".\nÁngel Gabilondo, ministre d'Educació\nAra tenim un nou greuge del clàssic gènere imbècil: la majoria de governs autonòmics de les Espanyes repartiran ordinadors de franc als escolars, seguint el dictat de Zapatero, el populista que regala coses amb els euros d'altri. A Catalunya, on tenim competències plenes en Educació mentre no es demostri el contrari, la pensada de la Moncloa és – tècnicament – una invasió descarada de l'administració central en les atribucions de la Generalitat. La solució del conseller Maragall és la següent: que les famílies paguin la meitat de l'ordinador. L'altra meitat anirà a càrrec de l'administració catalana, tant ben dotada – com se sap - gràcies al meravellós nou finançament acceptat pel tripartit.\nEl debat que s'ha muntat és delirant. Per què els pares catalans han de contribuir a sufragar, si us plau per força, uns ordinadors que els pares andalusos, valencians, extremenys o gallecs rebran caiguts del cel? Sempre hi ha dues respostes, no necessàriament excloents: a) els catalans som cornuts i paguem el beure; b) ser català és un mal negoci perquè ens manen ximplets. Aquest festival de despropòsits és la resultant de dues dinàmiques sumades: el menyspreu de Zapatero vers Catalunya i l'actitud mesella, anestèsica i subordinada del Govern Montilla.\nSi oblido el debat territorial i em miro el problema en general, no tinc cap dubte que el copagament dels ordinadors de les escoles és molt millor que el gratis total, que sempre oculta l'esforç col•lectiu, com passa amb molts serveis dels quals el ciutadà no en valora mai el cost. Tal com ha dit el conseller Maragall, si els pares es graten directament la butxaca, es fan conscients de les dimensions de la inversió que es porta a terme. Però, atès que Catalunya no és un país sobirà, la qüestió principal és una altra i és la de sempre: o tots moros o tots cristians. I és aquí on es troba a faltar que el president Montilla i el conseller Maragall tinguin una posició ferma. I que es creguin el paper que exerceixen.\nQuè hauria de fer el Govern de Catalunya davant la invasió populista que Zapatero practica quan va traient conills del barret que ningú sap com pagarem? Defensar amb dents i ungles el seu espai de decisió, les seves competències, els seus pressupostos i les seves prioritats. I no cedir al xantatge. Maragall no ha de ballar al so del ministre Gabilondo i ha de saber aguantar sense arrugar-se quan es digui que "els nens de Múrcia tenen ordinadors i els d'aquí no". Altrament, ja podem anar tancant la Generalitat i traspassant tots els funcionaris autonòmics a l'administració central. Tant patir per si ens retallen l'Estatut mentre alguns fan com si ja no el tinguéssim.